**Turistična zveza Slovenije podelila zlate, srebrne, bronaste in zelene znake gostoljubnosti 2024**

**Sporočilo za javnost**

**Turistična zveza Slovenije je na Dnevih slovenskega turizma v Laškem razglasila zmagovalce natečaja Moja dežela – znak gostoljubnosti 2024, nagradila je mlade upe turizma in podelila priznanja najzaslužnejšim turističnim prostovoljcem. Častna pokroviteljica dogodka je bila predsednica Republike Slovenije dr. Nataša Pirc Musar.**

Turistična zveza Slovenije je nadgradila tradicionalni natečaj »Moja dežela – lepa in gostoljubna«, s katerim že več kot tri desetletja širi turistično prepoznavnost slovenskih krajev. Vseslovenski izbor se po novem imenuje Moja dežela – znak gostoljubnosti, s katerim smo se vrnili k koreninam slovenskega turizma.

»Slovenija, moja dežela« je bil slogan velike oglaševalske akcije, s katerim smo v 80-ih letih prejšnjega stoletja postavljali temelje turizma. V kampanji, ki letos praznuje 40. obletnico, je šlo v osnovi za kultiviranje gostoljubnosti, pravzaprav za učenje Slovencev in Slovenk, kako biti prijazen do domačih in tujih obiskovalcev, kar je tudi rdeča nit prenovljenega izbora Moja dežela – znak gostoljubnosti 2024. V njej smo izbirali najbolj gostoljubne in turistično najbolj privlačne slovenske kraje, ki smo jim v Laškem podelili zlate, srebrne in bronaste znake gostoljubnosti. Z zelenim znakom gostoljubnosti smo nagradili tiste kraje iz vseh 9. kategorij, ki so na spletnem glasovanju prejeli največ glasov.

»V preteklih letih smo na srečo ugotovili, da so slovenski kraji vsi po vrsti bolj kot ne urejeni, zato smo se letos še bolj osredotočili na turistično ponudbo in gostoljubnost. V Sloveniji izstopamo po dveh zelo pomembnih vrednotah: 5\* naravi in 5\* ljudeh. Pri petzvezdični naravi stremimo k temu, da bi iz trajnostne in zelene destinacije postali zdravilna destinacija, pri petzvezdičnih ljudeh pa smo iskali pristno slovensko gostoljubnost. Naša glavna ugotovitev je, da je slovenska gostoljubnost pestra, tako kot je pestra naša dežela z vso kulturo in raznolikostjo,« je prenovljeni izbor pospremil **Dominik S. Černjak, predsednik Turistične zveze Slovenije (TZS).**

Turistična zveza Slovenije, ki bo prihodnje leto praznovala 120-let delovanja, je na slavnostni prireditvi premierno podelila tudi priznanja Mladi upi turizma, ki so jih prejele najboljše ekipe in posamezniki iz mladinskih projektov TZS, kot so Turizmu pomaga lastna glava, Več znanja za več turizma, Zlata kuhalnica in Mladi turistični vodnik. Gre za projekte, v okviru katerih so se kalili številni uspešni turistični delavci in zaživeli številni turistični produkti, ki bogatijo turistično ponudbo slovenskih krajev.

Na Dnevih slovenskega turizma je Turistična zveza Slovenije gostila tudi srečanje slovenskih turističnih društev in zvez in podelila kar 52 priznanj najzaslužnejšim turističnim prostovoljkam in prostovoljcem. Prostovoljna turistična društva so unikum slovenskega turizma in kot taka velika vrednota. V lokalnih skupnostih, v katerih delujejo turistični prostovoljci, praviloma nimajo odklonilnega odnosa do turizma.

**NAGRAJENCI PO OCENI STROKOVNE KOMISIJE / ZLATI, SREBRNI IN BRONASTI ZNAK GOSTOLJUBNOSTI**

***NAJ TURISTIČNI KRAJI***

RADOVLJICA /ZLATI ZNAK GOSTOLJUBNOSTI

LJUBLJANA /SREBRNI ZNAK GOSTOLJUBNOSTI

PODČETRTEK /BRONASTI ZNAK GOSTOLJUBNOSTI

***PREPOZNAVNI TURISTIČNI KRAJI***

CELJE / ZLATI ZNAK GOSTOLJUBNOSTI

VELENJE /SREBRNI ZNAK GOSTOLJUBNOSTI

SLOVENJ GRADEC /BRONASTI ZNAK GOSTOLJUBNOSTI

***VZHAJAJOČI TURISTIČNI KRAJI***

RIBNICA /ZLATI ZNAK GOSTOLJUBNOSTI

SVETI JURIJ OB ŠČAVNICI /SREBRNI ZNAK GOSTOLJUBNOSTI

ŠMARJE PRI JELŠAH /BRONASTI ZNAK GOSTOLJUBNOSTI

***SKRITI TURISTIČNI KRAJI***

DOBROVNIK /ZLATI ZNAK GOSTOLJUBNOSTI

TRBOVLJE /SREBRNI ZNAK GOSTOLJUBNOSTI

ČRNA NA KOROŠKEM /BRONASTI ZNAK GOSTOLJUBNOSTI

***IZLETNIŠKE TOČKE***

ROGLA - PARK MAŠINŽAGA /ZLATI ZNAK GOSTOLJUBNOSTI

PARK VOJAŠKE ZGODOVINE PIVKA /SREBRNI ZNAK GOSTOLJUBNOSTI

MALEČNIK / BRONASTI ZNAK GOSTOLJUBNOSTI

***ZGODOVINSKA JEDRA***

KOPER – mestno jedro /ZLATI ZNAK GOSTOLJUBNOSTI

STARA FUŽINA - vaško jedro /ZLATI ZNAK GOSTOLJUBNOSTI

STARO VELENJE - trško jedro /ZLATI ZNAK GOSTOLJUBNOSTI

STANJEVCI - posebno priznanja /ZELENI ZNAK GOSTOLJUBNOSTI

VIPAVSKI KRIŽ - posebno priznanje /ZELENI ZNAK GOSTOLJUBNOSTI

***KAMPI***

KAMP ŠOBEC /ZLATI ZNAK GOSTOLJUBNOSTI

KAMP DANICA BOHINJ /SREBRNI ZNAK GOSTOLJUBNOSTI

KAMP PLANA /BRONASTI ZNAK GOSTOLJUBNOSTI

***GLAMPINGI***

GLAMPING WINE PARADISE – MAREZIGE /ZLATI ZNAK GOSTOLJUBNOSTI

GOZDNA VASICA THEODOSIUS /SREBRNI ZNAK GOSTOLJUBNOSTI

SLOVENIA ECO RESORT / BRONASTI ZNAK GOSTOLJUBNOSTI

***TEMATSKE POTI***

POT KULTURNE DEDIŠČINE ŽIROVNICA /ZLATI ZNAK GOSTOLJUBNOSTI

POT SREČNO /SREBRNI ZNAK GOSTOLJUBNOSTI

VELIKANI ISTRE /BRONASTI ZNAK GOSTOLJUBNOSTI

**NAGRAJENCI PO SPLETNEM GLASOVANJU /ZELENI ZNAK GOSTOLJUBNOSTI**

***NAJ TURISTIČNI KRAJ:*** *PODČETRTEK*

***PREPOZNAVNI TURISTIČNI KRAJI***: ŠTANJEL

***VZHAJAJOČI TURISTIČNI KRAJI:*** SVETI JURIJ OB ŠČAVNICI

***SKRITI TURISTIČNI KRAJI:*** ČRNA NA KOROŠKEM

***IZLETNIŠKE TOČKE:***BOTANIČNI VRT SEŽANA

***ZGODOVINSKA JEDRA:*** KOPER – TITOV TRG

***KAMPI:*** KAMP MENINA

***GLAMPINGI:*** CHATEAU RAMŠAK LUXURY GLAMPING RESORT

***TEMATSKE POTI:*** POT NA MAH

Obrazložitve nagrajenih destinacij so dostopne na spletni strani Turistične zveze Slovenije: <https://turisticna-zveza.si/>